Øvrebø

Øvrebø er en tidligere norsk kommune. Fra 1837 bestod Øvrebø formannskapsdistrikt av Øvrebø, Hægeland og Vennesla. I 1865 ble Vennesla kommune skilt ut og den gjenværende delen fikk navnet Øvrebø og Hægeland kommune. I 1896 ble det ny deling, og både Øvrebø og Hægeland ble egne kommuner.

I 1964 ble det meste av Øvrebø kommune slått sammen med Hægeland og Vennesla til Vennesla kommune. En mindre del av Øvrebø gikk inn i den nye Songdalen kommune.

Den såkalte «Øvrebø-skien» fra yngre bronsealder ble funnet dypt i ei myr på Mushom. Funnet ble gjort i mellomkrigsårene, og skien ble lenge regnet for å være det eldste funn av ski i Norge. Skien kan sees på Skimuseet i Holmenkollen, Oslo.

Kategori:Tidligere kommuner i Vest-Agder
Kategori:Venneslas historie
Kategori:Songdalen
Kategori:Norske kommuner etablert i 1838
Kategori:Kommuner opphørt i 1964